หม่อมหลวงขวัญทิพย์ เทวกุล

หม่อมหลวงขวัญทิพย์ เทวกุล (เกิด 17 ตุลาคม พ.ศ. 2504) ชื่อเล่น คุณป้อม เป็นนักโภชนาการและผู้เชี่ยวชาญด้านอาหารไทย ที่มีชื่อเสียงจากการเป็นกรรมการรายการแข่งขันทำอาหาร มาสเตอร์เชฟไทยแลนด์ ซึ่งออกอากาศทางช่อง 7 เอชดี เป็นที่จดจำจาก ท่าทางสุภาพ แต่เจ้าระเบียบทุกกระบวน โดยมีคำพูดติดปากในรายการ เช่น "เตือนแล้วนะ" และ "แล้วมันจะทันไหม"เชฟป้อม ม.ล.ขวัญทิพย์ “เถียง ไม่เหมือนอธิบาย ดุ ไม่ใช่ด่า” อาหารกับมารยาทเกี่ยวกันอย่างไร

นอกจากบทบาทในฐานะกรรมการแล้ว หม่อมหลวงขวัญทิพย์ยังมีความสามารถด้านดนตรีไทย โดยเฉพาะอย่างยิ่งการเล่นซอ, การขับร้องเพลง, การแสดง เคยแสดงละคร ละครเวที และภาพยนตร์หลายเรื่อง และเคยพากย์เสียงตัวละครในภาพยนตร์การ์ตูนด้วย ปัจจุบันหม่อมหลวงขวัญทิพย์และบุตรชายคนเล็กเปิดร้านอาหารชื่อ "ขวัญทิพย์ Kwantip - Samrub Thai Dining"

 ประวัติ 
หม่อมหลวงขวัญทิพย์เกิดเมื่อวันที่ 17 ตุลาคม พ.ศ. 2504 เป็นธิดาคนสุดท้องของหม่อมราชวงศ์เทพยพงศ เทวกุล กับประเทือง เทวกุล ณ อยุธยา (สกุลเดิม ศิลปรัศมี) และเป็นนัดดา (หลานปู่) ในหม่อมเจ้าปรีดิเทพย์พงษ์ เทวกุล พระโอรสในสมเด็จพระเจ้าบรมวงศ์เธอ กรมพระยาเทวะวงศ์วโรปการ กับหม่อมพุก เทวกุล ณ อยุธยา เป็นหลานย่าของหม่อมราชวงศ์สอางค์ เทวกุล (ราชสกุลเดิม ปราโมช) พระธิดาในพระวรวงศ์เธอ พระองค์เจ้าคำรบ กับหม่อมนุ่ม ปราโมช ณ อยุธยา

หม่อมหลวงขวัญทิพย์มีพี่สาว 3 คนและพี่ชาย 1 คนได้แก่
หม่อมหลวงประทิ่นทิพย์ นาครทรรพ อดีตผู้จัดการโรงเรียนราชินี ปัจจุบันเป็นผู้จัดการมูลนิธิสายใจไทยฯ
หม่อมหลวงปรางทิพย์ พรหมพจน์
หม่อมหลวงเทวพร เทวกุล

หม่อมหลวงขวัญทิพย์เป็นลูกพี่ลูกน้องคนละย่า กับ หม่อมหลวงณัฏฐกรณ์ เทวกุล หรือคุณปลื้ม บุตรชายของ หม่อมราชวงศ์ปรีดิยาธร เทวกุล ซึ่งเป็นโอรสใน หม่อมเจ้าปรีดิเทพย์พงษ์ เทวกุล กับหม่อมแตงไทย เทวกุล ณ อยุธยา (สกุลเดิม เดชผล)

หม่อมหลวงขวัญทิพย์จบการศึกษาระดับประถมศึกษาจากโรงเรียนราชินีบน ระดับมัธยมศึกษาจากโรงเรียนจิตรลดา และระดับปริญญาตรีจากคณะรัฐศาสตร์ จุฬาลงกรณ์มหาวิทยาลัยเปิดประวัติ “หม่อมป้อม” กรรมการหน้าดุจาก “มาสเตอร์เชฟไทยแลนด์” ตัวตนจริง ๆ ของเธอเป็นอย่างไรกันนะ? ได้รับคัดเลือกเป็นนิสิตเก่าดีเด่น คณะรัฐศาสตร์ จุฬาลงกรณ์มหาวิทยาลัย ประจำปี พ.ศ. 2564

หลังสำเร็จการศึกษา หม่อมหลวงขวัญทิพย์เข้าทำงานที่บริษัทล็อกซเล่ย์ ซึ่งไม่เกี่ยวข้องกับอาหารแต่อย่างใด ต่อมาสมรสและอาศัยอยู่กับสามีที่สหรัฐ มีบุตรด้วยกัน 3 คนเปิดตัว 3 หนุ่มผู้กุมหัวใจของมาสเตอร์เชฟหญิงสายบู๊ ‘เชฟป้อม-ม.ล.ขวัญทิพย์ เทวกุล’ เมื่ออายุ 44 ปี ได้หย่ากับสามีและเริ่มประกอบอาชีพเป็นเชฟเต็มตัว

หม่อมหลวงขวัญทิพย์เคยประกอบกิจการร้านอาหารมาก่อน แต่ภายหลังปิดกิจการไปเนื่องจากวิกฤตการณ์ทางการเมือง ปัจจุบันเป็นนักออกแบบอาหารม.ล.ขวัญทิพย์ เทวกุล หญิงแกร่ง+หลากมิติ และเชฟ ทั้งยังเป็นที่ปรึกษาให้กับร้านอาหารทั้งในและต่างประเทศ และเป็นเจ้าของคอลัมน์ "สำรับ" ซึ่งเกี่ยวกับตำราอาหารไทยที่เขียนลงในนิตยสาร พลอยแกมเพชร โดยเขียนเกี่ยวกับตำรับอาหารไทยมาแล้ว 250 สูตร

หม่อมหลวงขวัญทิพย์มีชื่อเสียงจากการเป็นกรรมการในรายการ มาสเตอร์เชฟไทยแลนด์ โดยวิจารณ์อาหารและควบคุมการทำอาหารของผู้เข้าแข่งขันด้วยท่าทีโผงผางและจริงจัง

ปัจจุบันหม่อมหลวงขวัญทิพย์ยังมีบทบาทเป็นผู้ดำเนินรายการทำอาหารทางยูทูบที่มีชื่อว่า ครัวชั้นสูง เป็นรายการสาธิตการประกอบอาหารที่เอื้อต่อการใช้ชีวิตในคอนโดมิเนียมที่ซึ่งผู้คนอาจจะคิดว่าไม่สะดวกต่อการประกอบอาหาร ให้กลายเป็นเรื่องง่าย

 ผลงาน 
 รายการโทรทัศน์ 
รายการโทรทัศน์ทั้งหมดด้านล่างนี้ออกอากาศทางช่อง 7HD
 ปี พ.ศ. รายการ บทบาท หมายเหตุ 2560 มาสเตอร์เชฟไทยแลนด์ ซีซันที่ 1 คณะกรรมการ  2561 มาสเตอร์เชฟไทยแลนด์ ซีซันที่ 2  มาสเตอร์เชฟจูเนียร์ไทยแลนด์ (ฤดูกาลที่ 1)  2562 มาสเตอร์เชฟไทยแลนด์ ซีซันที่ 3  ศึกค้นหาเชฟกระทะเหล็ก (ฤดูกาลที่ 1) กรรมการรับเชิญ รับเชิญในตอนที่ 6 มาสเตอร์เชฟจูเนียร์ไทยแลนด์ (ฤดูกาลที่ 2) คณะกรรมการ  2563 มาสเตอร์เชฟ ออล สตาร์ส ไทยแลนด์  มาสเตอร์เชฟ เซเลบริตี้ ไทยแลนด์ (ฤดูกาลที่ 1)  2564 มาสเตอร์เชฟไทยแลนด์ ซีซันที่ 4  มาสเตอร์เชฟ เซเลบริตี้ ไทยแลนด์ (ฤดูกาลที่ 2)  2565 มาสเตอร์เชฟไทยแลนด์ ซีซันที่ 5  Bid Coin Chef สุดยอดเชฟหักเหลี่ยมโหด (ฤดูกาลที่ 1) กรรมการรับเชิญ รับเชิญในตอนที่ 7 และ 13 มาสเตอร์เชฟ เซเลบริตี้ ไทยแลนด์ (ฤดูกาลที่ 3) คณะกรรมการ  2566 มาสเตอร์เชฟไทยแลนด์ ซีซันที่ 6  2567 เฮลล์คิทเช่นไทยแลนด์ (ฤดูกาลที่ 1) หัวหน้าเชฟ  มาสเตอร์เชฟจูเนียร์ไทยแลนด์ (ฤดูกาลที่ 3) คณะกรรมการ  The Restaurant War Thailand ศึกพ่อค้าซ่าแม่ค้าแซ่บ (ฤดูกาลที่ 1) กรรมการรับเชิญ รับเชิญในตอนที่ 12 2568 มาสเตอร์เชฟ: เดอะ โพรเฟสชันนัลส์ ไทยแลนด์ คณะกรรมการ  เฮลล์คิทเช่นไทยแลนด์ (ฤดูกาลที่ 2) หัวหน้าเชฟ  2569 มาสเตอร์เชฟไทยแลนด์ ซีซันที่ 7 คณะกรรมการ 

 ละครโทรทัศน์ 
 ปี พ.ศ. เรื่อง รับบท ออกอากาศ 2566 กามเทพก้นครัว คุณหญิงกอบกาญจน์ ช่องเวิร์คพอยท์ แค้น พิม นฤบดินทร์ ช่อง 3 Club Friday The Series Love & Belief ความรักกับความเชื่อ ตอน ลูกเทพ มินตรา ช่องวัน 31 2567 บ้านหลอน On Sale  เชฟหงส์ (รับเชิญ) จีเอ็มเอ็ม 25 รอยืนยัน โพงคำหอม ช่องวัน 31

 คอลัมนิสต์ 
 "สำรับ"

 ภาพยนตร์ 
 พ.ศ. 2561 7 Days เรารักกันจันทร์-อาทิตย์
 พ.ศ. 2562 ตุ๊ดซี่ส์แอนด์เดอะเฟค
 พ.ศ. 2569 ตำบักหุง

 ยูทูบ 
 พ.ศ. 2563 – ปัจจุบัน ผู้ดำเนินรายการ ครัวชั้นสูง

 ซีรีส์ 
 พ.ศ. 2567 NakaDeSalon ออกอากาศ (ช่อง 3 HD)

 ลำดับสาแหรก 

 อ้างอิง 

หมวดหมู่:หม่อมหลวง
หมวดหมู่:ราชสกุลเทวกุล
หมวดหมู่:ราชสกุลปราโมช
หมวดหมู่:นักเขียนตำราอาหารชาวไทย
หมวดหมู่:นักเขียนตำราอาหารไทย
หมวดหมู่:พุทธศาสนิกชนชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนจิตรลดา
หมวดหมู่:บุคคลจากโรงเรียนราชินี
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:หัวหน้าคนครัวหญิงชาวไทย